cy en es id en en en cy en en cy cy en cy en en cy cy en cy en en cy cy en cy en en cy cy en cy en pt cy cy en cy it en cy cy en cy en en cy cy en cy en en cy cy en cy en en cy cy en cy en en cy cy en cy en ca es es en ne en en en en en en en en en en en en en en en en en en en en en
Y 10 ffilm rwy’n edrych ymlaen at eu gweld fwyaf yn 2017 – AL PARR: Boi Ffilmiau
Guardians of the Galaxy Vol.2
Dyddiad Rhyddhau: 5ed o Fai 2017
Actorion: Chris Pratt, Zoe Saldana, Dave Bautista, Bradley Cooper, Karen Gillan
Mi oedd y ffilm gyntaf yn llwyddiant annisgwyl i Marvel yn ôl yn 2014. Rhaid i mi hyd yn oed cyfadda’ nad oeddwn i’n disgwyl llawer gan y ffilm. Yn ffodus iawn cefais y sioc gorau erioed wrth ei gwylio hi yn y sinema. Nid yn unig hon oedd fy hoff ffilm yn 2014; ond hefyd, mae soundtrack y ffilm yn dal ar fy ffôn hyd heddiw. Cafodd sawl hedyn ei blannu ar gyfer yr ail ffilm yn ystod y ffilm gyntaf. Dwi’n marw eisiau gweld beth sydd nesaf ar gyfer y criw yma, gan fod Chris Pratt hefyd wedi sôn efallai y bydden nhw’n ymuno efo’r Avengers yn 2018.
Dyddiad Rhyddhau: 2il o Fehefin 2017
Actorion: Gal Gadot, Chris Pine
Dyma gymeriad a stori dwi wedi bod eisiau gweld ar y sgrîn fawr ers blynyddoedd. Hi oedd un o’r elfennau gorau yn Batman vs Superman ond yn anffodus, dyna hefyd pam dwi ofn ei rhoi hi yn rhif 1 ar fy rhestr. Mae’r ddau trailer sydd wedi eu rhyddhau hyd yn hyn yn edrych yn arbennig ac mae hi’n hen bryd i ni weld arwres yn brif ffocws ffilm Superhero. Hynny yw, gan obeithio na fydd hon yn diweddu yn yr un categori â’r ddwy ffilm ofnadwy: Catwoman ac Elektra. Mae’r stori yn dilyn Gal Gadot fel y cymeriad Diana/Wonder Woman sydd yn cyrraedd ein byd ni yn ystod y Rhyfel Byd Cyntaf. Mae’n dewis defnyddio ei phwerau ar gyfer helpu Steve Trevor, y milwr Americanaidd, wrth ymladd y gelyn.
Dyddiad Rhyddhau: 15fed o Ragfyr 2017
Actorion: Mark Hamill, Carrie Fisher, Adam Driver, Daisy Ridley, John Boyega, Oscar Isaac
Dyma’r 3edd ffilm i’w chael ei rhyddhau o’r franchise ers i Disney brynu Lucasfilm yn ôl yn 2013. Efo llwyddiant ariannol a chynulleidfaoedd Episode 7 a Rogue One sut all hon fynd o’i lle? Efo sut wnaeth Episode 7 orffen yn ôl yn 2015, mae’r ffans (gan gynnwys fi fy hun) wedi bod yn cyfri’r diwrnodau tan i’r ffilm hon gael ei rhyddhau. Trist iawn fydd gwylio’r ffilm yn gwybod mai dyma fydd y tro ola’ byddwn ni’n gweld Carrie Fisher fel Leia. Cafodd ei gadarnhau ar ôl ei marwolaeth ei bod hi wedi gorffen ffilmio ei golygfeydd hi i gyd ar gyfer y ffilm hon. Hefyd, cafodd ei gyhoeddi y bydd hi’n chwarae rhan lot mwy yn y ffilm hon.
Dyddiad Rhyddhau: 3ydd o Fawrth 2017
Actorion: Hugh Jackman, Patrick Stewart
Mae Jackman wedi dweud mai hon fydd ei dro ola’ yn chwarae’r rhan Wolverine. Pob parch iddo gan ei fod o wedi bod yn y franchise ers iddi ddechrau yn ôl yn 2001. Mae’r stori wedi’i seilio i raddau ar y stori Old Man Logan o’r comigs. Mae’r trailer yn dangos edrychiad gritty iawn efo elfennau amlwg o ffilmiau Gorllewinol wedi dylanwadu arni. Gobeithio bydd y ffilm y ffarwél mae Jackman yn haeddu ar ôl ei holl ymroddiad i’r rôl.
Dyddiad Rhyddhau: 3ydd o Dachwedd 2017
Actorion: Chris Hemsworth, Tom Hiddleston, Anthony Hopkins, Idris Elba, Cate Blanchett
Nid Thor fydd yr unig Avenger yn y ffilm hon, bydd yr Hulk yn ymuno efo fo efo’r cyfarwyddwr yn disgrifio’r ffilm fel “Space Road Buddy Comedy”. Bydd y dihiryn hynod boblogaidd Loki (Tom Hiddleston) hefyd yn dychwelyd yn y ffilm hon yn ogystal ag Anthony Hopkins fel Odin. Bydd y ffilm yn croesawu Cate Blanchett i’r Marvel Cinematic Universe gan chwarae’r gelyn, Hela.
Kingsman: The Golden Circle
Dyddiad Rhyddhau: 29ain o Fedi 2017
Actorion: Taron Egerton, Mark Strong, Julianne Moore, Channing Tatum
Efo Blockbusters enfawr gan Marvel a DC yn cael eu rhyddhau, mae’n hawdd anghofio am ffilmiau eraill sydd wedi cael eu seilio ar gomigs. Dyma’r ffilm wnaeth wneud Taron Egerton yn ‘household name’ yn 2015. Un o’r pethau gorau am y ffilm hon oedd beth oedd ganddi i’w dweud am y system ddosbarth ym Mhrydain ar hyn o bryd. Efo’r ffilm hon yn trafaelio rhwng Prydain ac America, edrychaf ymlaen at weld pa sylwebaeth am wleidyddiaeth yr UDA fydd yn y ffilm.
Kingsman The Golden Circle
Dyddiad Rhyddhau: 7fed o Orffennaf 2017
Actorion: Tom Holland, Michael Keaton, Donald Glover, Robert Downy Jr
The Amazing Spider-Man 2 oedd un o’r ffilmiau mwyaf siomedig yn 2014 ac er bod y ffilm wedi gwneud llawer iawn o arian, penderfynodd Sony beidio symud ymlaen efo mwy o storïau efo Andrew Garfield fel yr arwr. Yn hytrach, penderfynon nhw ymuno efo Marvel Studios a chael Spider-Man i ymuno efo byd yr Avengers. Cawsom ni gipolwg ar y Prydeiniwr Tom Holland yn chwarae rôl y cymeriad yn Captain America: Civil War. Rŵan mae o’n cael ffilm ei hun efo Robert Downy Jr fel Iron Man yn ei ymuno. Mae’r cyfarwyddwr, Jon Watts, yn honni ei fod o’n cymryd ei ysbrydoliaeth o ffilmiau John Hughes o’r 80au.
Dyddiad Rhyddhau: 17eg o Ragfyr 2017
Actorion: Ben Affleck, Henry Cavill, Gal Gadot, Jason Momoa, Ezra Miller, Ray Fisher
Byddai’r sawl sydd yn fy ‘nabod i yn holi pam fod ffilm sydd yn serennu fy arwr orau ym myd y comigs, Superman, dim ond yn rhif 8 ar fy rhestr. Yr ateb yn syml: Batman Vs Superman. Dwi wedi bod yn marw eisiau gweld y tîm hwn ar y sgrîn fawr ers fy mhlentyndod ond ar ôl y llanast llwyr wnaeth Zack Snyder efo Batman Vs Superman, dwi bron wedi colli gobaith am y ffilm hon. Er bod newyddion wedi dod yn dweud bod y ffilm wedi mynd trwy gyfnod o ailysgrifennu ar ôl ymateb cynulleidfaoedd i BvS, anodd iawn fydd anghofio beth rydym wedi gweld yn barod. Yr unig beth sydd yn dal i roi gobaith i mi ydy’r ffaith fy mod i’n gwybod faint o botensial i fod yn dda sydd gan y ffilm hon ar ôl bod yn ffan o’r comigs ers fy mhlentyndod.
War for the Planet of the Apes
Dyddiad Rhyddhau: 14eg o Orffennaf 2017
Actorion: Andy Serkis, Woody Harrelson
Os ydy’r ffilm hon mor dda â’r ddwy gyntaf yn y gyfres, dwi’n sicr y bydd hon yn cael ei henwi yn un o’r triawdau gorau ers Toy Story. Yn ogystal â bod yn ffilm ffug-wyddonol ddiddorol efo effeithiau arbennig sydd yn gwneud defnydd o dechnoleg Motion Capture, dyma stori sydd yn ymchwilio ein lle ni fel hil ddynol ar y ddaear.
War for the Planet of the Apes
Dyddiad Rhyddhau: 10fed o Fawrth 2017
Actorion: Tom Hiddleston, Samuel L. Jackson, John Goodman, Brie Larson
Dyma’r tro cynta’ i ni weld Kong ar y sgrîn fawr ers ffilm Peter Jackson yn ôl yn 2005. Y peth cynta’ sylweddolodd sawl ffan pan gafodd y trailer ei rhyddhau oedd bod y Kong yma yn fwy nag ydym erioed wedi ei weld o’r blaen. Y rheswm y tu ôl i hynny ydy bod Warner Brothers yn bwriadu rhyddhau ffilm King Kong vs Godzilla ar ôl y ffilm hon. Un o’r pethau dwi yn edrych ymlaen at weld yn y ffilm hon ydy’r cast hynod dalentog sydd yn cynnwys: Tom Hiddleston, Samuel L. Jackson a’r enillydd Oscar, Brie Larson.
Adolygiad AL PARR: LOGAN
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Google+ account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.